Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9839

g) eleget tettek a 4.3.3 pontban található üzemeltetési repülés tervezés előírásnak. 4.3.2 A kitöltött repülés előkészítési nyomtatványokat a járató három hónapig őrizze meg. 4.3.3 Üzemeltetési repülés tervezés 4.3.3.1 Minden tervezett repüléshez készítsenek üzemeltetési repülési tervet. Az üzemeltetési repülési tervet a légijármű parancsnoka és ahol ilyen van, a repülés-üzemi tiszt vagy szolgálatvezető fogadja el és írja alá. A terv egy példányát továbbítsák a járatónak vagy kijelölt képviselőjének illetve ha ezek végrehajtása nem lehetséges, az üzemeltetési repülési tervet hagyják a repülőtéri hatóságnál vagy az indulási állomáson más, alkalmas helyen. Megjegyzés: A repülés-üzemi tiszt vagy szolgálatvezető feladatait a 4.6 szakasz tartalmazza. 4.3.3.2 Az üzemeltetési kézikönyvben ismertetni kell az üzemeltetési repülési terv tartalmát és használatát. 4.3.4 Kitérő repülőterek 4.3.4.1 Felszállási kitérő repülőtér 4.3.4.1.1 Válasszanak ki és az üzemeltetési repülési tervben határozzanak meg felszállási kitérő repülőteret, ha az indulási repülőtéren az időjárási körülmények az alkalmazható repülőtér üzemeltetési minimum értékén vagy az alatt vannak illetve ha bármely más okból az indulási repülőtérre történő visszatérés nem lehetséges. 4.3.4.1.2 A felszállási kitérő repülőtér az indulási repülőtértől számított alábbi távolságokon belül helyezkedjen el:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes